VIDEO Cât mai ține episodul de vreme rea. Aproape jumătate din țară e sub alertă de vijelii și ploi torențiale
Mai multe județe din vestul și nord-vestul țării se află astăzi, 23 mai, sub o atenționare cod galben de vreme instabilă, anunță Administrația Națională de Meteorologie (ANM). Ploi slabe sunt anunțate și în Capitală.
Potrivit anunțului ANM, între orele 10.00 și 23.00, „în Banat, Carpații Occidentali, vestul Carpaților Meridionali, în vestul Transilvaniei și local în Maramureș vor fi perioade cu instabilitate atmosferică ce se va manifesta prin averse, descărcări electrice și izolat grindină”.
Cantitățile de apă vor fi de 20… 30 l/mp și izolat de peste 40… 50 l/mp, mai precizează meteorologii.
În București, sunt așteptate averse slabe, vântul va sufla slab și moderat, iar temperatura maximă va fi de 22… 24 de grade Celsius, potrivit prognozei speciale pentru Capitală, emisă de ANM tot pentru joi, 23 mai, între orele 10.00 și 23.00.